APSTIPRINĀTS

Ķekavas novada pašvaldības

2014.gada 11.augusta

Iepirkumu komisijas sēdē

**IEPIRKUMA PROCEDŪRAS**

**„Ķekavas novada skolēnu pārvadāšana 2014./2015. mācību gadā”**

**NOLIKUMS**

ID Nr.ĶND/2014/28

Ķekavas pagasts, Ķekavas novads, 2014

**VISPĀRĪGĀ INFORMĀCIJA**

**Iepirkuma procedūras identifikācijas numurs**

1. Iepirkuma procedūras identifikācijas numurs - ĶND/2014/28

**Ziņas par pasūtītāju**

2. Pasūtītājs - Ķekavas novada pašvaldība, vienotais reģistrācijas numurs 90000048491,

* juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123
* Tālrunis 67935803, fakss 67935819
* Kontaktpersona: Līga Blate, tel. 67935803, e-pasts: [iepirkumi@kekava.lv](mailto:iepirkumi@kekava.lv).

**Iepirkuma procedūras priekšmets**

3. Iepirkuma procedūras priekšmets – Ķekavas novada skolēnu pārvadāšana 2014./2015. mācību gadā. CPV kods: 60130000-8 (īpaša nolūka pasažieru autopārvadājumu pakalpojumi).

4. Iepirkuma procedūra ir sadalīta 3 (trīs) daļās. Pretendents ir tiesīgs piedalīties iepirkuma procedūrā par vienu vai vairākām iepirkuma procedūras daļām.

5. Iepirkuma procedūras atsevišķās daļas:

5.1. Ķekavas novada skolēnu aizvešana uz Ķekavas novada skolām;

5.2. Ķekavas novada skolēnu aizvešana un atvešana no Daugmales skolas;

5.3. Ķekavas novada skolēnu aizvešana un atvešana no Ķekavas novada skolām (Dzērumi).

**Līguma izpildes laiks un vieta**

6. Darbu izpildes vieta: Ķekavas novads, maksimālais darbu izpildes laiks: 2014./2015. mācību gads.

**Piedāvājumu iesniegšanas vieta, datums, laiks un kārtība**

7. Piedāvājumus iesniedz vai iesūta pa pastu iepirkuma komisijai, aizlīmētā un apzīmogotā aploksnē ar atzīmi „Ķekavas novada skolēnu pārvadāšana 2014./2015. mācību gadā”; „Neatvērt līdz 2014.gada 25.augustam plkst. 10:00”, norādot pasūtītāja nosaukumu un adresi, pretendenta nosaukumu un adresi, iepirkuma procedūras nosaukumu un identifikācijas numuru un iepirkuma procedūras daļu.

8. Izmantojot pasta pakalpojumus, jāņem vērā, ka tiks izskatīti tikai tie pretendentu piedāvājumi, kas saņemti līdz šī nolikuma 7.punktā norādītajam termiņam.

**Piedāvājumu derīguma termiņš**

9. Pretendentu piedāvājumu derīguma termiņš ir līdz iepirkuma līguma noslēgšanas dienai.

**Prasības attiecībā uz piedāvājuma noformējumu un iesniegšanu**

10. Pretendentu piedāvājumu dokumentu komplektu veido:

10.1. Pretendenta atlases dokumenti (nolikuma 35.punkts);

10.2. Tehniskais piedāvājums (nolikuma 37.punkts);

10.3. Finanšu piedāvājums (nolikuma 38.punkts).

11. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

12. Piedāvājuma dokumentiem (gan oriģinālam, gan kopijai) jābūt cauršūtiem (caurauklotiem) tā, lai dokumentus nebūtu iespējams atdalīt, lapām jābūt sanumurētām, uz uzlīmes norādīts lapu skaits, Pretendenta zīmogs un pretendenta pārstāvja, ar paraksta tiesībām, paraksts. Dokumentiem jāatbilst 06.05.2010 likuma ”Dokumentu juridiskā spēka likums” prasībām.

13. Piedāvājuma dokumenti jānoformē un jāiesniedz latviešu valodā. Svešvalodā noformētiem piedāvājuma dokumentiem jāpievieno Pretendenta apliecināts tulkojums latviešu valodā.

14. Tehnisko un finanšu piedāvājumu pretendents noformē atbilstoši nolikuma 1.pielikumā norādītajām tehniskajām specifikācijām un maršruta aprakstam un 2.pielikumā norādītajai finanšu piedāvājuma formai.

15. Pretendents ir tiesīgs iesniegt savu piedāvājumu par vienu vai vairākām iepirkuma procedūras daļām.

16. Tehniskajā piedāvājumā norāda katras sadaļas cenu. Piedāvājuma cenās ir atsevišķi jāizdala pievienotās vērtības nodokli (PVN). Visas piedāvājuma cenas ir jānorāda *euro*.

17. Pretendentu finanšu piedāvājumi, kas nav noformēti atbilstoši šī nolikuma prasībām, kā arī neatbilst iepirkuma procedūras priekšmeta specifikācijas (1.pielikums) prasībām, netiks vērtēti.

**Iepazīšanās ar iepirkuma procedūras nolikumu**

18. Šis nolikums ir brīvi pieejams Pasūtītāja mājas lapā internetā [www.kekavasnovads.lv](http://www.kekavasnovads.lv) *(Publiskie iepirkumi --->Ķekavas novada pašvaldība)*. Ar šo nolikumu papīra formātā piegādātāji var iepazīties ierodoties Ķekavas novada pašvaldības administrācijas ēkas 16.kabinetā, Gaismas ielā 19 k-9-1, Ķekavā, Ķekavas pagastā, Ķekavas novadā, no pirmdienas līdz ceturtdienai no plkst. 09.00 līdz 17.00, piektdienās no plkst. 08.00 līdz 13.00. Pusdienas pārtraukums no plkst. 13.00 līdz 14.00, izņemot piektdienas.

**Iepirkuma procedūras nolikuma izskaidrojums**

19. Piegādātājs, kurš pieprasa šī nolikuma izskaidrojumu, rakstiski, izmantojot pastu vai faksu, nosūta lūgumu, adresējot to iepirkuma komisijai.

20. Iepirkuma komisija pēc piegādātāja pieprasījuma sniedz papildu informāciju par iepirkuma procedūras nolikumu, ja pieprasījums iesniegts laikus, bet ne vēlāk kā sešas darba dienas pirms piedāvājumu iesniegšanas termiņa beigām.

21. Informācija par šī nolikuma grozījumiem un atbildes uz piegādātāju jautājumiem tiek publicētas Pasūtītāja mājas lapā internetā [www.kekavasnovads.lv](http://www.kekavasnovads.lv) *(Publiskie iepirkumi --->Ķekavas novada pašvaldība)*. Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

**Iepirkuma procedūras nolikuma grozījumi**

22. Iepirkuma komisija var, atbildot uz lūgumu, izskaidrot vai pēc pašu iniciatīvas izdarīt grozījumus iepirkuma procedūras nolikumā, bet ne vēlāk kā 5 (piecas) darba dienas pirms piedāvājumu iesniegšanas termiņa beigām. Izdarot grozījumus, tiek mainīti arī piedāvājuma iesniegšanas termiņi. Informācija par šiem grozījumiem un izmaiņām piedāvājumu iesniegšanas termiņā tiek publicēta Pasūtītāja mājas lapā internetā [www.kekavasnovads.lv](http://www.kekavasnovads.lv) *(Publiskie iepirkumi --->Ķekavas novada pašvaldība)*. Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā..

23. Ja iepirkumu komisija ir izdarījusi grozījumus iepirkuma procedūras nolikumā, grozījumi un mainītie piedāvājuma iesniegšanas termiņi tiek publicēti Iepirkumu uzraudzības biroja mājas lapā internetā.

**Pretendentu piedāvājumu labošana vai atsaukšana**

24. Iepirkuma procedūras pretendentiem ir tiesības izmainīt vai atsaukt piedāvājumu (tajā skaitā grozīt cenu), rakstiski paziņojot par to iepirkuma komisijai līdz nolikuma 7.punktā noteiktajam termiņam.

25. Jebkurš pretendenta paziņojums par izmaiņām pretendenta piedāvājumā vai piedāvājuma atsaukšana tiek noformēts un iesniegts saskaņā ar šī nolikuma 10-17.punktu prasībām uz aploksnes norādot “Pretendenta piedāvājuma labojums” vai “Pretendenta piedāvājuma atsaukums”.

26. Pēc nolikuma 7.punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar, ja vien nav izdarīti grozījumi iepirkuma procedūras nolikumā un nav attiecīgi pagarināts piedāvājumu iesniegšanas termiņš.

**Paziņojums par lēmuma pieņemšanu**

27. Trīs darba dienu laikā pēc lēmuma pieņemšanas par iepirkuma līgumu slēgšanu vai iepirkuma procedūras izbeigšanu, neizvēloties nevienu piedāvājumu, komisija nosūtīta paziņojumu visiem pretendentiem.

**INFORMĀCIJA PAR LĪGUMA PRIEKŠMETU**

**Līguma priekšmeta apraksts**

28. Līguma priekšmets ir Ķekavas novada skolēnu pārvadāšana 2014./2015. mācību gadā saskaņā ar šī nolikuma 1.pielikumā norādīto tehnisko specifikāciju.

29. Pretendenta veiktajiem darbiem ir jāatbilst Latvijas Republikā noteiktajiem normatīviem un standartiem.

30. Apakšuzņēmējiem jābūt atbilstošiem Publisko iepirkumu likuma 20.panta otrās daļas un 30.panta otrās daļas noteikumiem.

31. Izpildītājs atbild par apakšuzņēmēju veiktā darba atbilstību noslēgtā iepirkuma līguma prasībām.

32. Piedāvājumā minēto apakšuzņēmēju un piegādātāju nomaiņu vai jaunu apakšuzņēmēju un piegādātāju piesaistīšanu jāsaskaņo ar Pasūtītāju.

# PRETENDENTU ATLASE

**Pretendentu piemērotības kritēriji**

33. Iepirkuma procedūras pretendentiem **jāapliecina** sava atbilstība šādiem kritērijiem:

33.1. Attiecībā uz Pretendentu nav iestājies kāds no Publisko iepirkumu likuma 8.2 panta piektajā daļā noteiktajiem pretendentu izslēgšanas vai piedāvājuma neizskatīšanas gadījumiem.

33.2. Pretendents ir reģistrēts likumā noteiktajā kārtībā.

34. Nolikuma 33.punkts ir attiecināms arī uz uzrādītajiem apakšuzņēmējiem.

**Iesniedzamie pretendenta atlases dokumenti**

35. Lai būtu iespējams noteikt, vai iepirkuma procedūras pretendents atbilst šajā nolikumā izvirzītajām prasībām, ir jāiesniedz:

35.1. dokumenti, kas apliecina, ka pretendents ir reģistrēts Uzņēmumu reģistrā un tam ir tiesības paredzētajā iepirkuma periodā nodarboties ar pasažieru pārvadājumiem;

35.2. licence pasažieru pārvadājumos attiecībā uz konkrēto iepirkuma procedūras priekšmetu;

35.3. vismaz 2 (divas) atsauksmes, kas izdotas ne vēlāk kā 12 mēnešus pirms piedāvājuma iesniegšanas dienas, par pretendenta piedāvājumā minēto pakalpojumu (skolēnu pārvadāšana, pasažieru pārvadāšana) veikšanu (pretendents ir tiesīgs iesniegt atsauksmes par pēdējo piecu gadu laikā veiktiem pakalpojumiem), atsauksmēm, kuras ir izsniedzis Pasūtītājs, ir informatīvs raksturs un tās netiks ņemtas vērā izvērtējot pretendenta iesniegto piedāvājumu;

35.4. pretendenta parakstīts apliecinājums, ka attiecībā uz pretendentu nepastāv Publisko iepirkumu likuma 8.2 panta piektajā daļā noteiktie nosacījumi;

35.5. apliecinājums, ka pretendents piekrīt iepirkuma procedūras noteikumiem;

35.6. viens piedāvājuma oriģināls un viena pretendenta apliecināta piedāvājuma kopija.

**Pretendenta izslēgšanas nosacījumi**

36. Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šī nolikuma norādītajiem kritērijiem vai arī ir norādījis nepatiesas ziņas, vai vispār nav sniedzis ziņas par atbilstību minētajiem kritērijiem.

**TEHNISKAIS UN FINANŠU PIEDĀVĀJUMS**

**Finanšu un tehnisko piedāvājumu dokumenti**

37. Pretendenta tehniskais piedāvājums noformējams un iesniedzams atbilstoši šī nolikuma 1.pielikumā pievienotajai tehniskajai specifikācijai.

38. Pretendenta finanšu piedāvājums noformējams un iesniedzams atbilstoši šī nolikuma 2.pielikumā pievienotajai finanšu piedāvājuma formai.

**FINANŠU UN TEHNISKĀ PIEDĀVĀJUMA VĒRTĒŠANAS UN IZVĒLES**

**KRITĒRIJI**

**Piedāvājumu vērtēšana**

39. Komisija vērtē tikai tos piedāvājumus, kuru iesniedzēji, vadoties no iesniegtajiem pretendentu atlases dokumentiem, atbilst visām šajā nolikumā izvirzītajām prasībām.

40. Komisija vērtē tikai tos piedāvājumus, kuri atbilst šajā nolikumā norādītajām prasībām.

41. Vērtēšanas kritērijs ir **saimnieciski visizdevīgākais piedāvājums**.

**Nepamatoti lēts piedāvājums**

42. Ja piedāvājumu vērtēšanas laikā komisija konstatē, ka pretendents piedāvā veikt pakalpojumus par ievērojami zemāku cenu, nekā citi pretendenti, tā pārbauda, vai pretendenta piedāvājums nav nepamatoti lēts.

43. Lai noskaidrotu, vai nav saņemts nepamatoti lēts piedāvājums, komisija pieprasa pretendentam, kurš iesniedzis piedāvājumu ar viszemāko cenu, iesniegt iepirkuma izpildei īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu.

**Piedāvājumu izvēle**

44. Komisija attiecīgajā iepirkuma priekšmeta specifikācijas daļā izvēlas saimnieciski visizdevīgāko piedāvājumu, kas atbilst šajā nolikumā minētajām prasībām.

## 45. Par saimnieciski izdevīgāko piedāvājumu komisija atzīst piedāvājumu, kurš iegūst visaugstāko punktu skaitu saskaņā ar šajā nolikumā norādītajiem piedāvājumu vērtēšanas un izvēles kritērijiem pēc formulas:

**Vērtēšanas un izvēles kritēriji**

|  |  |  |  |  |
| --- | --- | --- | --- | --- |
| **Nr.** | **Kritēriji** | | **Punkti** | **Formula** |
| 1. | Cena par vienu braucienu | | 85 | P=85 x Cmaz. : Cpied. |
| 2. | Autobusa izlaiduma gads | Līdz 2000.g un par 2000.g. | 1 | Par katru nākamo gadu tiek piešķirts papildus viens punkts |
|  |  | KOPĀ: | 1 + 2 |  |

# INFORMĀCIJA PAR IEPIRKUMA LĪGUMU UN TĀ NOSLĒGŠANU

**Uzaicinājums noslēgt līgumu**

46. Pamatojoties uz iepirkumu komisijas lēmumu, pasūtītājs nosūta pretendentam, kura piedāvājums atzīts par uzvarētāju attiecīgajā iepirkuma specifikācijas daļā, uzaicinājumu noslēgt iepirkuma līgumu.

**Iepirkuma līguma slēgšana**

47. Iepirkuma līgums slēdzams uz nolikumā noteiktajiem noteikumiem, kā arī pretendenta piedāvājumā ietvertajām ziņām.

48. Iepirkuma līgumu slēdz uzreiz pēc lēmuma pieņemšanas.

49. Ja izraudzītais pretendents atsakās slēgt iepirkuma līgumu ar pasūtītāju, komisija izvēlas piedāvājumu, kurš atzīts par nākošo izdevīgāko attiecīgajā iepirkuma priekšmeta specifikācijas daļā.

Iepirkumu komisijas priekšsēdētājs A.Liškovskis

1.pielikums

Iepirkuma procedūras Nr. ĶND/2014/28 nolikumam

#### **Tehniskā specifikācija**

**1.daļa.**

Ķekavas novada skolēnu aizvešana 2014./2015. mācību gadā uz Ķekavas novada skolām

Maršruts:Valdlauči - Maxima noliktavas, Baložu pagrieziens - Titurgas pagrieziens - Muižkungs-12 km-Dumpji – Alejas – Priedes – Vadoņi – Vimbas - Muižnieki - Maxima veikals - Ķekavas satiksmes autobusa galapunkts – Ķekavas sākumskola

Izbraukšanas laiks no Valdlaučiem 7:30

Maršruta garums 12 km

Braucienu skaits dienā 1 reize

Izbraukšanas dienas saskaņā ar Ministru kabineta 2014.gada 18.februāra noteikumiem Nr.97 “Noteikumi par 2014./2015. mācību gada un mācību semestru sākuma un beigu laiku”

Pārvedamie pasažieri tikai skolnieki un skolas personāls

Skolnieku iekāpšana un izkāpšana ierīkotajās satiksmes autobusu pieturvietās

Prasības autobusam:

Sēdvietu skaits ne mazāk par 44 vietām

Autobusa ražošanas gads: ne vecāks par 1990 gadu

Pasažieru iekāpšanai un izkāpšanai divas durvis

Salona apsildes, ventilēšanas un kondicionēšanas sistēmas

Iespēja maršrutā salūzušo autobusu nomainīt ar citu

**2.daļa**

Ķekavas novada skolēnu aizvešana un atvešana 2014./2015. no Daugmales skolas

Maršruts: Ķekava (sabiedriskā transporta galapunkts) - Sakaiņu pilskalns - Daugmales skola –Ezeri- Daugmales skola

Izbraukšanas laiks no Ķekavas - 7:05

Maršruta garums - 40 km

Braucienu skaits dienā - 2 reizes (no rīta un pēcpusdienā)

Izbraukšanas dienas - saskaņā ar Ministru kabineta 2014.gada 18.februāra noteikumiem Nr.97 “Noteikumi par 2014./2015. mācību gada un mācību semestru sākuma un beigu laiku”

Pārvedamie pasažieri - tikai skolnieki un skolas personāls

Skolnieku iekāpšana un izkāpšana - ierīkotajās satiksmes autobusu pieturvietās

Prasības autobusam:

Sēdvietu skaits ne mazāk par 20 vietām

Stāvvietu skaits ne mazāk par 5 vietām

Autobusa ražošanas gads: ne vecāks par 1990 gadu

Pasažieru iekāpšanai un izkāpšanai vienas durvis

Salona apsildes, ventilēšanas un kondicionēšanas sistēmas

Iespēja maršrutā salūzušo autobusu nomainīt ar citu

**3.daļa**

Ķekavas novada skolēnu aizvešana un atvešana no Ķekavas novada skolām (Dzērumi)

**Uz skolu**

**Plkst. 7.20** - Dzērumi – Lipši - *Balkas* -*Demmas - Baltā māja, -**Čagas*–*-* Odukalns – Ķekavas sākumskola – jaunā skola – Ķekava, satiksmes autobusu galapunkts.

**No skolas.**

**Plkst. 15.15** – Ķekava, satiksmes autobusu galapunkts - Ķekavas sākumskola – jaunā skola – Odukalns – *Čagas* – *Balkas* – Dzērumi – *Baltā māja – Demmas- Ķekava*.

Pasažieru skaits 40

Maršruta attālums 48 km \* 2 reisi dienā =96 kilometri.

Izbraukšanas dienas - saskaņā ar Ministru kabineta 2014.gada 18.februāra noteikumiem Nr.97 “Noteikumi par 2014./2015. mācību gada un mācību semestru sākuma un beigu laiku”

2.pielikums

Iepirkuma procedūras Nr. ĶND/2014/28 nolikumam

**Finanšu piedāvājums**

Iepirkumam **„**Ķekavas novada skolēnu pārvadāšana 2014./2015. mācību gadā**”**

Iepirkuma procedūras identifikācijas Nr. ĶND/2014/28

1. **Iesniedza**

|  |  |
| --- | --- |
| Pretendenta nosaukums un adrese | Rekvizīti |
| SIA/AS  Reģ. Nr. LV  Jurid. adrese:  LV- |  |

1. **Kontaktpersona**

|  |  |
| --- | --- |
| Vārds, Uzvārds |  |
| Adrese |  |
| Tālr./Fax |  |
| e-pasta adrese |  |

1. **Piedāvājums**

Mēs piedāvājam veikt Ķekavas novada skolēnu pārvadāšanu 2014./2015. mācību gadā atbilstoši tehniskajā specifikācijā norādītajiem maršrutiem un laikiem bez ierobežojumiem.

Mūsu piedāvājums ir

3.1. Piedāvātā līgumcena bez PVN:

* + 1. Par pirmo sadaļu (Ķekavas novada skolēnu aizvešana 2014./2015. mācību gadā uz Ķekavas novada skolām):

*(summa cipariem un vārdiem, bez PVN)*

3.1.2. Par otro sadaļu (Ķekavas novada skolēnu aizvešana un atvešana 2014./2015. no Daugmales skolas):

*(summa cipariem un vārdiem, bez PVN)*

3.1.2. Par trešo sadaļu (Ķekavas novada skolēnu aizvešana un atvešana no Ķekavas novada skolām (Dzērumi)):

*(summa cipariem un vārdiem, bez PVN)*

* 1. Piedāvājums derīgs līdz iepirkuma līguma noslēgšanas dienai.
  2. Mēs apliecinām, ka:
* Attiecībā uz pretendentu nepastāv Publisko iepirkumu likuma 8.2 panta piektajā daļā noteiktie nosacījumi;
* Visas piedāvājumā sniegtās ziņas par Pretendentu ir patiesas.

Paraksta pretendenta vadītājs vai pilnvarota persona:

|  |  |
| --- | --- |
| Vārds, Uzvārds, Amats |  |
| Paraksts |  |
| Datums |  |

Ja piedāvājumu ir parakstījusi pilnvarota persona, piedāvājumam jāpievieno pilnvara.